Karveliškės (Riešė)
Karveliškės – kaimas Vilniaus rajono savivaldybėje, 4 km į rytus nuo Ažulaukės, 3 km į šiaurės vakarus nuo Nemenčinės, Neries dešiniajame krante. Pro kaimą eina plentas  108  Vievis–Maišiagala–Nemenčinė , link Neries teka pora šaltiniuotų upokšnių. Praeina aukštos įtampos elektros linijos. Kitapus Neries yra Karveliškių viensėdis, priklausantis Nemenčinės seniūnijai. Neryje ties Karveliškėmis yra 90 m ilgio Karvelio rėva (Karvelys). Neries pakrantėje, šalia Radziulės upokšnio žiočių, rasta Karveliškių senovės gyvenvietė.